**Gastro-esofageaalisen refluksin ultraääni**

**Ajanvaraus**   .  .20  , klo   :

**Tutkimuspaikka** (rastitettu paikka)

Kainuun keskussairaala, Kuvantaminen.

Sisäänkäynti on pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Jätä korut ja muut arvoesineet kotiin. Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

\_\_\_\_\_\_\_\_\_\_\_\_\_\_\_\_\_\_ terveysasema. Ilmoittaudu röntgenin toimistossa.

**Tutkimukseen valmistautuminen**

Lapsen tulee olla **ravinnotta 2 tuntia ennen tutkimusta**.

Ota lapselle mukaan juotavaa mehu- tai maitopulloon tai lapsi saa syödä rintamaitoa juuri ennen tutkimusta.

**Tutkimuksen kulku**

Tutkimus tehdään gastro-esofageaalisen refluksin (GER) toteamiseksi.

Tutkimuksessa seurataan ruokatorven alaosaa ja täyden mahalaukun yläosaa 10 minuutin ajan ja lasketaan tänä aikana tapahtuvat mahan sisällön nousut ruokatorveen. Maha täytetään juuri ennen tutkimusta imettämällä tai juottamalla maitoa, vettä tai mehua. Muita paastoa vaativia ultraäänitutkimuksia voidaan tehdä samalla käyntikerralla ennen tutkimusta.

**Jälkitoimenpiteet**

Tutkimustulokset saat lähettävästä yksiköstä sovittuna vastaanotto- tai soittoaikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7.30 – 16 sekä per­jan­tai­sin ja ar­ki­py­hien aat­toi­na kel­lo 7.30 – 15*.* Soitamme sinulle takaisin samana päivänä tai viimeistään seuraavan työpäivän aikana.

Terveysasemien röntgenien ultraäänitutkimuksiin liittyvissä asioissa ota yhteys tutkimuksen suorittavaan röntgeniin. Kuhmon röntgen puh. 044 735 4518,

Sotkamon röntgen puh. 044 797 5040, Suomussalmen röntgen puh. 044 797 4352.